

|  |  |
| --- | --- |
| **PUČKA KNJIŽNICA I ČITAONICA DARUVAR**  STJEPAN RADIĆA 5  43500 DARUVAR  Ravnateljica: Romana Horvat  Tel.043/331-592  Tel/fax.043/331-468 |  |
| IBAN HR6823400091100055926  OIB: 09901662337  Broj RKP-a: 34635  Matični broj: 0225703  Razina: 21  Šifra djelatnosti prema NKD-u: 9101  Šifra županije: 7-Bjelovarsko- bilogorska  Šifra grada: 067-Daruvar  e-mail: pkic@bj.t-com.hr  KLASA: 400-03/23-01/01  UR.BROJ: 2103-03-42/01-23-01  Daruvar, 27.01.2023. godine |  |

**BILJEŠKE UZ FINANCIJSKI IZVJEŠTAJ ZA 2022. GODINU**

Uvodni dio:

Osnivač Pučke knjižnice i čitaonice Daruvar je Grad Daruvar. Pučka knjižnica i čitaonica Daruvar samostalno djeluje od 7. listopada 1994. godine.

Povijesni aspekt

Kulturni život jedne sredine često se vrednuje po radu kulturno-umjetničkih društava i prosvjetnom radu, po izdavačkoj djelatnosti. Među njih treba ubrojiti i knjižnice koje su posebno u prošlosti imale veliku važnost. Prethodnice daruvarske knjižnice moguće je pratiti od druge polovine 19. stoljeća, kao sastavne dijelove škola ili crkvenih institucija. Zabilježeno je da je već 1872. god. u Daruvaru bila čitaonica, ali podaci o njezinome radu nisu sačuvani. S obzirom da se 1894. god. spominje Daruvarska čitaonica te 1912. Hrvatska čitaonica i Srpska čitaonica, moguće je zaključiti da su to bila mjesta unutar kojih se u to doba organizirala šira kulturna djelatnost. U isto vrijeme, a i kasnije, u gradu je radila kupališna čitaonica, u kojoj su kupališni gosti mogli čitati tadašnje novine i časopise. U sastavu Češke besede u Daruvaru je 1907. godine osnovana knjižnica i čitaonica koja se odmah pretplatila na razne časopise i knjige obrazovnog i poučnog sadržaja pisane na hrvatskome i češkom jeziku. Prvi knjižničar u ovoj knjižnici bio je Rafael Paviček, inače tada poznati daruvarski mlinar.

U razdoblju između dva svjetska rata knjižnica Češke besede doživjela je puni procvat. Radnička čitaonica, koja je po nekim obilježjima imala i funkciju knjižnice, s radom je počela 1935. godine. Već u prvim godinama Drugog svjetskog rata u Daruvaru se pojavila ideja o osnivanju jedne gradske knjižnice. U novijim zapisima često se spominje da je daruvarska narodna knjižnica osnovana 1947. godine, no prema tvrdnjama Vladimira Danjeka, prvog daruvarskog knjižničara nakon rata, knjižnica je osnovana vjerojatno tek krajem 1948. g. Od tada do danas daruvarska knjižnica promijenila je nekoliko adresa.

Odmah nakon rata smještena je u prostor nekadašnjeg kina na današnjem Trgu kralja Tomislava (današnja banka), nakon čega seli u prostorije današnjeg Ghetaldusa pa u Bjelajčevu fotografsku radnju, bivši dućan obuće Peko i nakraju u zgradu Slavonije gdje je bila smještena u razdoblju od 1950. do 1960. godine. Nakon Vladimira Danjeka, knjižničar je postao Slavko Hat te od 1959. do 1987. godine i Darko Eisenbacher.

Vjerojatno 1961. godine, knjižnica je ponovno preseljena i to u zgradu Vranjevine, a od 1984. pod vodstvom Margot Moćan trajno je smještena na adresi Stjepana Radića 5 u kojoj se nalazi i danas.

Pučka knjižnica i čitaonica Daruvar djeluje kao samostalna kulturna ustanova. (Izvor dr. Vjenceslav Herout).

Opći i posebni ciljevi

Viziju i misiju knjižnice možemo ostvariti sljedećim ciljevima:

Opći cilj 1. Razvoj cjeloživotnog obrazovanja u knjižnici

Posebni cilj 1.1. Popularizacija knjižničnih djelatnosti

Posebni cilj 1.2. Popularizacija čitanja

Opći cilj 2. Knjižnica je privlačno mjesto za igru, učenje i druženje

Posebni cilj 2.1. Razvoj kulturno-animacijskih sadržaja u knjižnici

Posebni cilj 2.2. Kreativnim izražavanjem kvalitetno provoditi slobodno vrijeme

Polazeći od zakonskih i podzakonskih akata koji reguliraju ovu djelatnost Pučka knjižnica i čitaonica Daruvar (u daljnjem tekstu: Knjižnica) planira u 2022. godini:

• obavljati stručne poslove:

 nabavljati knjižnu građu za Dječji odjel, Odjel za odrasle, Studijski odjel i Središnju knjižnicu za češku manjinu u RH

 nabavljati multimediju za Dječji odjel, Odjel za odrasle, Studijski odjel i

Središnju knjižnicu za češku manjinu u RH

 nabavljati igračke i ostala didaktička pomagala za Dječju igraonicu

 nabavljati periodiku (časopise, novine) za sve uzraste korisnika

 obrađivati (računalno), zaštićivati i davati na korištenje knjižničnu građu

 izrađivati biltene, kataloge, bibliografije i dr. informacijska pomagala

 sudjelovati u izradi skupnih kataloga i baza podataka

 voditi dokumentaciju o građi i korisnicima

 razvijati informacijsko-referalnu službu i međuknjižničnu posudbu

 obaviti godišnji otpis na kraju kalendarske godine, ali i prema potrebi tijekom godine

• razvijati program Središnje knjižnice za češku manjinu u RH (detaljnije u poglavlju Ustrojstvo Središnje knjižnice za češku manjinu u RH u Godišnjem planu i programu rada Pučke knjižnice i čitaonice Daruvar za 2022. godinu)

• povremeno odlaziti na stručna usavršavanja zbog kvalitetnijega rada

• prezentirati svoj rad na stručnim skupovima od nacionalnoga značaja

• sudjelovati u radu Hrvatskog knjižničarskog društva i Društva Bilogore, Podravine i Kalničkog prigorja

• lobirati u zajednici za razvoj Knjižnice

• kontinuirano ažurirati mrežne stranice Knjižnice (www.knjiznica-daruvar.hr i stranice na Facebooku i Instagramu)

• pripremati i voditi kulturne večeri, tribine, predavanja…, a za djecu pričaonice, glazbene radionice, likovne radionice, filmske projekcije i sl., radionice i igraonice za djecu svih uzrasta

• pripremati online programe u slučaju da se nastavi nepovoljna epidemiološka situacija

• razvijati suradnju sa sestrinskom knjižnicom u Češkom Tešinu (Češka Republika)

• kontinuirano se oglašavati u svim medijima

• sudjelovati u svim glavnim kulturnim događajima u gradu Daruvaru

• poticati korištenje knjižnične građe i informacija

• surađivati s odgojno- obrazovnim ustanovama, kulturnim i informativnim ustanovama, gospodarskim tvrtkama, udrugama i privatnim osobama te medijima.

Zakonske i druge pravne osnove

Djelatnost Pučke knjižnice i čitaonice Daruvar ostvaruje se u skladu s odredbama Zakona o knjižnicama i knjižničnoj djelatnosti (NN 17/19.), Zakona o ustanovama (NN 76/93., 29/97., 47/99., 35/08., 127/19.), Zakona o proračunu (NN 78/08., 136/12., 15/15.).

Odgovorna osoba

Ravnateljica Romana Horvat, prof. slavistike i viši knjižničar od 1.1.2008. do 31.12.2023.

Računovotkinja odgovorna za sastavljanje financijskih izvještaja, Daniela Matejak od 1.4.2022. godine.

**BILJEŠKE UZ OBRAZAC PR-RAS**

**PRIHODI**

**Bilješka br.1 -šifra 6**

Sveukupni prihodi poslovanja u 2022. godini iznose 1.551.143,72 kn. Prihodi koje smo ostvarili iz gradskog proračuna iznose 1.062.021,70 kn. Prihodi od pomoći iznose 436.880,25 kn. Prihodi od imovine iznose 1.202,65 kn. Prihodi od prodaje proizvoda iznose 51.039,12 kn. Sveukupni prihodi poslovanja su povećani u odnosu na isto razdoblje prethodne godine za 39,8 %. Povećanje prihoda od pomoći utrošeno je za izmjenu dotrajale drvene stolarije, a povećanje prihoda iz gradskog proračuna utrošeno je na plaću za novu djelatnicu koja se bavi računovodstvom i ostale materijalne rashode.

**Bilješka br. 2- uz poziciju 64**

Prihodi od imovine uvećani su za 7,9% u odnosu na prethodnu godinu, po osnovi kamata od banke za sredstva na žiro računu.

**RASHODI**

**Bilješka br.3 – šifra 3**

Rashodi poslovanja za ovo izvještajno razdoblje iznose 1.440.646,58 što je za 32,8 % više u odnosu na isto razdoblje 2021. godine.

Rashodi za zaposlene šifra 31 iznose 950.501,22 kn povećani su za 12,6% u odnosu na isto razdoblje prošle godine. Povećanje je djelomično zbog povećanja osnovice, a djelomično zbog zapošljavanja nove djelatnice.

Ostali rashodi za zaposlene šifra 312 u iznosu od 27.250,00 kn smanjeni su za 19,2% u odnosu na 2021.godinu u kojoj su isplaćene naknade za smrtni slučaj i jubilarke.

Materijalni rashodi na šifri 32 iznose 480.322,96 kn te su povećani za 108,2 % u odnosu na isto razdoblje prethodne godine. Većina povećanja troškova proizlazi iz usluga investicijskog održavanja-zamjene dotrajale drvene stolarije i troška novog zaposlenika.

Stručno usavršavanje zaposlenika šifra 3213 u iznosu od 6.450,00 kn povećana je za 2050%. Sudjelovalo se na seminarima za računovodstvo i uvođenje eura.

Rashod za materijal i energiju šifra 322, 2022. godinu u iznosu od 87.862,13 kn povećani su za 10,6 % u odnosu na isto razdoblje prethodne godine.

Uredski materijal i ostali materijal-šifra 3221 u iznosu od 24.368,97 kn povećan je za 21,3 % u odnosu na isto razdoblje prethodne godine.

Energija šifra 3223 u iznosu od 55.198,36 kn povećana je za 2,1% .

Materijal i dijelovi za tekuće i investicijsko održavanje -šifra 3224 u iznosu od 8.294,80 kn povećani su u odnosu na prethodnu godinu za 56 % zbog raznih nepredviđenih kvarova.

Rashodi za usluge šifra 323 u iznosu od 329.818,52 kn povećan je za 287,7 % u odnosu na isto razdoblje prethodne godine, zbog zamjene dotrajale drvene stolarije.

Usluge tekućeg i investicijskog održavanja šifra 3232 povećane su 1686,7% u odnosu na prethodnu godinu, zbog zamjene dotrajale drvene stolarije.

Računalne usluge šifra 3238 u iznosu od 28.652,22 kn povećane su za 82,4% zbog nadogradnje programa i uvođenja eura.

Intelektualne i osobne usluge šifra 3237 u iznosu od 12.188,02 kn smanjene su za 54,1% u odnosu na prethodnu godinu, kada su se plaćale usluge računovodstva.

Ostali nespomenuti rashodi šifra 329 u iznosu od 33.286,71 kn smanjeni su za 28,2%, a odnose se na razni materijal i sredstva potrebna za rad knjižnice.

Financijski rashodi šifra 34 u iznosu od 2.622,40 kn su smanjeni za 18,7 %. Računi za održavanje poslovnog računa ustanove su smanjeni.

**Bilješka br.4**

**Šifra 42**

Rashodi za nabavu proizvedene dugotrajne imovine u iznosu od 107.585,99 kn. Smanjeni su u odnosu na prethodnu godinu za 2,7 %. U 2022. godini je nabavljeno manje osnovnih sredstva u odnosu na prethodnu godinu jer je smanjen udio financiranja iz sredstava pomoći.

Postrojenje i oprema šifra 422 u iznosu od 5.396,14 kn povećana je za 93,5 % u odnosu na prethodnu godinu, nabavljen je printer, monitor i usisavač.

**BILJEŠKE UZ OBRAZAC BILANCE**

POPIS UGOVORENIH ODNOSA (u tablici ):





Po uputama ministarstava koja su sufinancirala izmjenu dotrajale stolarije dana su i primljena jamstva po ugovorima kako je i navedeno u tablicama te su napravljena knjiženja izvanbilančnih evidencija.

**Bilješka br.5**

**Šifra 97**

Na šifri X 004 prikazan je višak prihoda za 2.911,15 kn te na šifri 9221x, 9222x MP prikazan je manjak prihoda preneseni koji iznosi 57.415,63 kn.

Šifra 19 kontinuirani rashodi budućih razdoblja iznosi 87.940,88 kn što je povećanje u odnosu na prethodnu godinu od 26,8%, zbog zapošljavanja još 1 djelatnice i povećanja osnovice za plaće.

**Bilješka br.6**

**11K**

Stanje novčanih sredstava na dan 31.12.2022. godine iznosi 94.081,63 kn što odgovara stanju na računu 11 u Bilanci na dan 31.12.2022. godine.

Na šifri B001 prikazana je ukupna imovina ustanove i ona iznosi 1.334.274,29 kn. Šifra B001 jednaka je šifri B003, odnosno obvezama i vlastitim izvorima.

Dio imovine je rashodovan zbog dotrajalosti.

**OBRAZAC: RAS-funkcijski**

Na šifri 08 prikazani su ukupni rashodi kulture te iznose 1.548.232,57 kn, a odgovaraju šifri Y034 u PR-RAS obrascu.

**OBRAZAC P-VRIO**

Promjene u vrijednosti i obujmu imovine šifra 9151 u iznosu od 10.507,77 kn smanjene vrijednosti zbog otpisa imovine s vrijednošću koja nije više bila upotrebljiva.

**BILJEŠKE UZ OBRAZAC OBVEZE ZA RAZDOBLJE**

**OD 01.01.2022.-31.12.2022. GODINE**

**Bilješka br. 1**

Stanje obveza na početku razdoblja 01.01.2022. godine V 001 iznose 84.724,78 kn. U izvještajnom razdoblju povećane su obveze u iznosu od 1.602.515,37 kn V 002 i to:

- 231 obveze za zaposlene 973.698,55 kn

- 232 obveze za materijalne rashode 478.207,68 kn

- 234 obveze za financijske rashode 2.622,40 kn

- 237 obveze za naknade građanima 7.200,00 kn

- 239 ostale tekuće obveze 33.200,75kn

- 24 obveze za nabavu nefinancijske imovine 107.585,99 kn

\_\_\_\_\_\_\_\_\_\_\_\_\_\_\_\_\_\_\_\_

ukupno povećanje obveza 1.602.515,37 kn

**Bilješka br. 2**

U izvještajnom razdoblju podmirene su obveze u iznosu od 1.572.974,21 kn V 004 i to:

- 231 obveze za zaposlene 956.101,38 kn

- 232 obveze za materijalne rashode 473.002,78 kn

- 234 obveze za financijske rashode 2.880,32 kn

- 237 obveze za naknade građanima 7.200,00 kn

- 239 ostale tekuće obveze 27.373,74 kn

- 24 obveze za nabavu nefinancijske imovine 106.415,99 kn

\_\_\_\_\_\_\_\_\_\_\_\_\_\_\_\_\_\_\_\_

podmirene obveze u izvještajnom razdoblju 1.572.974,21 kn

**Bilješka br. 3**

Na kraju razdoblja 31.12.2022. godine ostale su nepodmirene obveze u iznosu 114.265,94 kn.

Stanje nedospjelih obveza na kraju izvještajnog razdoblja iznosi 99.788,82 kn, a stanje dospjelih obveza iznosi 14.477,12 kn.

Ravnateljica :

**Romana Horvat, viši knjižničar i prof. slavistike**